मांगणियार
मांगणियार और संबंधित लंगा राजस्थान के रेगिस्तान के मुस्लिम समुदाय हैं जो कि भारत के बाड़मेर और जैसलमेर जिलों में तथा पाकिस्तान में सीमा से सटे सिंध प्रांत में पाए जाते हैं। पाकिस्तान के सिंध प्रांत में थारपारकर और संघार जिलों में उनकी गणना ज्यादा है। वे अपने लोक संगीत के लिए जाने जाते हैं। वे वंशानुगत पेशेवर संगीतकारों का एक समूह हैं, जिनके संगीत को पीढ़ियों से राजपूत व चारण जैसे जमींदार और अभिजात वर्ग द्वारा समर्थित किया गया है। मांगणियार खुद को राजपूतों का वंशज मानते हैं और थार रेगिस्तान के लोक संगीतकार के रूप में प्रसिद्ध हैं। उनके गीत पीढ़ी से पीढ़ी तक रेगिस्तान के मौखिक इतिहास के रूप में पारित किए जाते हैं। वे सिकंदर महान, स्थानीय महाराजाओं तथा पिछली लड़ाइयों के बारे में गीत गाते हैं। मंगणियार सदियों से कस्बों, विशेष रूप से राजपूत, चारण व जैसलमेर में धनी व्यापारियों के संरक्षण पर आश्रित हैं, जहां आज भी एक महत्वपूर्ण बसे समुदाय है।